Neymar
Neymar da Silva Santos Júnior (portugali hääldus: [nejˈmaʁ dɐ ˈsiwvɐ ˈsɐ̃tus ˈʒũɲoʁ]; enam tuntud kui Neymar või Neymar Jr.; sündinud 5. veebruaril 1992 Mogi das Cruzes) on Brasiilia jalgpallur, kes mängib ründajana Saudi Araabia kõrgliiga klubis Al Hilal ja Brasiilia jalgpallikoondises. Varem on ta mänginud sellistes klubides nagu Santos ja Barcelona. Barcelonaga võitis ta hooajal 2014–15 nii La Liga, Copa del Rey kui ka Meistrite Liiga. Brasiilia koondises löödud 60 väravaga 97 mängus on Neymar koondise kõigi aegade paremuselt teine väravakütt. Koondisega on ta võitnud 2013. aasta Konföderatsioonide karika ja 2016. aasta suveolümpiamängudel kuldmedali.